b'\n_START_ARTICLE_\nAinars Bagatskis\n_START_SECTION_\nSp\xc4\x93l\xc4\x93t\xc4\x81ja karjera\n_START_PARAGRAPH_\nA. Bagatskis ir bijis profesion\xc4\x81ls basketbolists 21 gada garum\xc4\x81 no 1985. l\xc4\xabdz 2006. gadam. No 1992. l\xc4\xabdz 2003. gadam bijis Latvijas basketbola izlases sp\xc4\x93l\xc4\x93t\xc4\x81js, izlas\xc4\x93 aizvad\xc4\xabtaj\xc4\x81s 142 sp\xc4\x93l\xc4\x93s Bagatskis ir guvis 2141 punktu. P\xc4\x81rst\xc4\x81v\xc4\x93jis Latvijas izlasi \xc4\x8detros Eiropas \xc4\x8dempion\xc4\x81ta fin\xc4\x81lturn\xc4\xabros un 1992. gada Barselonas olimpisko sp\xc4\x93\xc4\xbcu kvalifik\xc4\x81cijas turn\xc4\xabr\xc4\x81. Savas karjeras laik\xc4\x81 k\xc4\xbcuvis par se\xc5\xa1k\xc4\x81rt\xc4\x93ju Latvijas, divk\xc4\x81rt\xc4\x93ju Lietuvas, 1993. gada Norv\xc4\x93\xc4\xa3ijas \xc4\x8dempionu, k\xc4\x81 ar\xc4\xab vienreiz uzvar\xc4\x93jis BBL \xc4\x8dempion\xc4\x81t\xc4\x81. Sp\xc4\x93l\xc4\x93t\xc4\x81ja karjeras laik\xc4\x81 sp\xc4\x93l\xc4\x93jis Latvijas, Norv\xc4\x93\xc4\xa3ijas, Polijas, Francijas, Krievijas un Lietuvas klubos.\n_START_SECTION_\nTrenera karjera\n_START_PARAGRAPH_\n2005. gad\xc4\x81 A. Bagatskis uzs\xc4\x81ka trenera karjeru, k\xc4\xbc\xc5\xabstot par sp\xc4\x93l\xc4\x93jo\xc5\xa1o treneri "Barons/LU" komand\xc4\x81. V\xc4\x93l\xc4\x81k bijis ar\xc4\xab Eirol\xc4\xabgas komandas Kau\xc5\x86as "\xc5\xbdalgiris" galvenais treneris. P\xc4\x93c tam divas sezonas pavad\xc4\xabjis pie "Valmieras" kluba st\xc5\xabres. 2009. gad\xc4\x81 p\xc4\x81rc\xc4\x93l\xc4\x81s uz Krieviju tren\xc4\x93t Krievijas Superl\xc4\xabgas klubu no Sib\xc4\xabrijas Krasnojarskas "Enisey", kuru vad\xc4\xabja l\xc4\xabdz 2010. gada martam. 2011. gada febru\xc4\x81r\xc4\xab k\xc4\xbcuva par Gruzijas l\xc4\xabgas kluba Tbilisi "Sokhumi" galveno treneri. 2011. gada novembr\xc4\xab vi\xc5\x86\xc5\xa1 p\xc4\x81rg\xc4\x81ja uz Ukrainas l\xc4\xabgas klubu Krivojrogas "Kryvbasbasket". P\xc4\x93c 2011.\xe2\x80\x942012. gada sezonas k\xc4\xbcuva par cita Ukrainas kluba Kijevas "Budivelnik" galveno treneri. Klubs 2012.\xe2\x80\x942013. gada sezon\xc4\x81 izc\xc4\xabn\xc4\xabja uzvaru Ukrainas \xc4\x8dempion\xc4\x81t\xc4\x81, n\xc4\x81kamaj\xc4\x81 sezon\xc4\x81 tika izc\xc4\xabn\xc4\xabtas sudraba meda\xc4\xbcas. P\xc4\x93c tam k\xc4\xbcuvis par Krievijas kluba BK Nizhny Novgorod galveno treneri._NEWLINE_No 2010. gada 3. febru\xc4\x81ra l\xc4\xabdz 2017. gada 22. septembrim bija Latvijas basketbola izlases galvenais treneris._NEWLINE_P\xc4\x93c tam tren\xc4\x93ja V\xc4\x81cijas klubu Brose Bamberg, bet kop\xc5\xa1 2019. gada vasaras ir Ukrainas basketbola izlases galvenais treneris.'